Krasové procesy

V oblasti vápencov prebiehajú krasové procesy. Súvisia s rozpúšťaním vápenca zrážkovou vodou, ktorá obsahuje oxid uhličitý zo vzduchu. Tvorí sa typ krajiny – kras. K povrchovým krasovým útvarom patria škrapy. Sú to ryhy hlboké desiatky centimetrov, až metrov. Krasové jamy – závrty sú lievikovité alebo miskovité priehlbiny. Niektoré vypĺňa voda. Ponor je miesto, kde sa voda prepadá pod zem a vyvieračka je miesto, kde sa voda znovu objavuje na povrchu. Keď sa voda dostane dovnútra vápencového masívu, vytvára podzemné krasové útvary – komíny, priepasti. Jaskyne vznikli zrútením stropov a stien podzemných dutín a rozpúšťaním vápenca vodou. Jaskynnú výzdobu tvoria kvaple / stalaktity, stalagmity,stalagnáty/.